S-166/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 7. mars 2017, á hendur S-x-x A-x-x, kt. 000000-0000, Furugrund 50, Kópavogi, fyrir eftirtalin brot:

I.

Þjófnaði:

1. Mánudaginn 23. nóvember 2015 í verslun Hagkaupa í Kringlunni í Reykjavík,

stolið snyrtivörum samtals að verðmæti kr. 23.178.

2. Miðvikudaginn 9. desember 2015 í verslun Bónuss við Hallveigarstíg í

Reykjavík, stolið matvöru samtals að verðmæti kr. 2.264.

Teljast brot þessi varða við 1. mgr. 244. gr. almenna hegningarlaga nr. 19/1940.

II.

Fíkniefnalagabrot:

1. Mánudaginn 4. júlí 2016 á bifreiðastæði við Langholtsveg 96 í Reykjavík, haft í

vörslum sínum 1,82 g af amfetamíni, 0,12 g af vímuefninu MDMA og 0,76 g af

marijúana, sem lögregla fann við leit á ákærða.

2. Aðfaranótt sunnudagsins 18. desember 2016, í bifreiðinni UJ-983, á

Hafnarfjarðarvegi í Kópavogi, haft í vörslum sínum í sölu- og dreifingarskyni

28,20 g af marijúana, sem lögregla fann við leit í bifreiðinni.

Teljast brot þessi varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga að því er varðar meðferð ákærða á vímuefninu MDMA og marijúana, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á haldlögðum fíkniefnum, samtals 28,96 g af marijúana, 0,12 g af vímuefninu MDMA og 1,82 g af amfetamíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á kr. 58.000, sem er ætlaður ávinningur ákærða af sölu fíkniefna, samkvæmt 7. mgr. 5. gr. laga nr. 65/1974 og 1. mgr. 69. gr. b. almennra hegningarlaga nr. 19/1940.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í maí 1993. Samkvæmt framlögðu sakavottorði, dagsettu 27. febrúar 2017, var hann dæmdur til að sæta sektarrefsingu fyrir auðgunarbrot og hegningarlagabrot með dómi Héraðsdóms Reykjavíkur, uppkveðnum 12. ágúst 2013. Þá var honum gert að sæta sektarrefsingu með lögreglustjórasátt, vegna fíkniefnalagabrots, 9. desember 2015. Þau brot sem ákærði er nú sakfelldur fyrir, samkvæmt I. kafla ákæru, voru framin áður en hann gekkst undir fyrrgreinda sátt og verður refsing fyrir það ákveðin sem hegningarauki, sbr. 78. gr. almennra hegningarlaga nr. 19/1940. Við ákvörðun refsingar er tekið tillit til framangreinds en einnig er litið til 255. gr. almennra hegningarlaga nr. 19/1940 og umfangs þeirra ávana- og fíkniefna sem tilgreind eru í ákæru.

Með hliðsjón af framangreindu og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 45 daga en fresta skal fullnustu refsingarinnar og falli hún niður að liðnum tveimur árum birtingu dóms þessa að haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 28,96 g af marijúana, 0,12 g af vímuefninu MDMA, 1,82 g af amfetamíni og kr. 58.000, sem lögregla lagði hald á við rannsókn málsins.

Engan sakarkostnað leiddi af meðferð málsins.

Af hálfu ákæruvaldsins flutti málið J-kk-nf S. H-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-x-x A-x-x, sæti fangelsi í 45 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 28,96 g af marijúana, 0,12 g af vímuefninu MDMA, 1,82 g af amfetamíni, og kr. 58.000.

L-kvk-nf R-kvk-nf S-kvk-nf